
        REPUBLIKA HRVATSKA
BRODSKO-POSAVSKA ŽUPANIJA

Upravni odjel za obrazovanje, šport i kulturu
KLASA: 406-01/26-01/45
URBROJ: 2178-05-01/6-26-2
[bookmark: _Hlk62555177]Slavonski Brod, 14.7.2026.
                                                                     
      	
POZIV NA DOSTAVU PONUDA


Naručitelj Brodsko-posavska županija upućuje Poziv na dostavu ponuda. Sukladno čl. 15., Zakona o javnoj nabavi („Narodne novine“ br. 120/16, 114/22) za godišnju procijenjenu vrijednost nabave manje od 26.540,00 eura za robe i usluge, odnosno manje od 66.360,00 eura za radove (tzv. Jednostavna nabava) Naručitelj nije obavezan provoditi postupke javne nabave propisane Zakonom o javnoj nabavi.

OPĆI PODACI

1. PODACI O NARUČITELJU
     Brodsko-posavska županija
     Petra Krešimira IV., br. 1
     Slavonski Brod
     OIB: 27400987949
[bookmark: _Hlk10031722]     Internetska stranica: www.bpz.hr
     Adresa elektroničke pošte: pisarnicaSB@bpz.hr
     (dalje u tekstu: Naručitelj) 

2. OSOBE ZADUŽENE ZA KONTAKT
      Anica Vukašinović
      Telefon: 035/216-222

      Jasmina Horvatović
      Telefon: 035/216-544
      E-mail: jhorvatovic@bpz.hr


3. NAZIV PREDMETA NABAVE:
Dogradnja školske sportske dvorane uz Osnovnu školu Mato Lovrak, Nova Gradiška – stručni  nadzor i koordinator zaštite na radu tijekom građenja (koordinator II)


4. EVIDENCIJSKI BROJ NABAVE:  110-26


5. PROCIJENJENA VRIJEDNOST NABAVE: 26.200,00 € bez PDV-a
    

PODACI O PREDMETU NABAVE

6. OPIS PREDMETA NABAVE

[bookmark: _Hlk204065173]Predmet nabave su usluge stručnog nadzora i koordinatora zaštite na radu tijekom građenja (koordinatora II) nad radovima dogradnje školske sportske dvorane uz Osnovnu školu Mato Lovrak, Nova Gradiška. 
Predmet nabave je sufinanciran iz Nacionalnog mehanizma za oporavak i otpornost.
Radovi nad kojima se vrši nadzor izvode se temeljem projektne dokumentacije iz točke 10.1. ovog Poziva za dostavu ponude.
[bookmark: _Hlk525730479]Radi se o stručnom  nadzoru u smislu Zakona o gradnji (NN 153/13, 20/17, 39/19, 125/19, 145/24) i ostalih važećih zakonskih i podzakonskih akata.
Usluge nadzora koje su predmet ovog postupka jednostavne nabave pružaju se tijekom izvođenja radova i tijekom razdoblja jamčevnog roka ugovorenog odredbama ugovora o izvođenju radova do isteka tako utvrđenog jamstvenog roka kao i do okončanja eventualnog pravnog spora u svezi predmetne izgradnje, a sve sukladno važećim zakonima i propisima koji se odnose na predmet ovog postupka jednostavne nabave, pravilnicima i hrvatskim normama, pravilima struke, projektnoj dokumentaciji i posebnim zahtjevima javnog naručitelja za pojedine izvanredne radove.
Usluge u okviru ovog predmeta nabave obuhvaćaju:
· uvođenje izvoditelja u posao putem upisa u Građevinski dnevnik
· maksimalno i u potpunosti štićenje interesa Naručitelja, pri tom ne dovodeći u pitanje pravila struke i ne kršeći pozitivne zakonske propise
· koordiniranje radom svih sudionika u izvođenju radova
· svakodnevno praćenje i kontroliranje izvođenja radova, provjeravanje izvode li se radovi u skladu s tehničkom i projektnom dokumentacijom i važećim propisima
· svakodnevno s izvoditeljem radova raspravlja o problemima vezanim za gradilište i o svim značajnim problemima odmah upoznaje predstavnika Naručitelja
* davanje tumačenja eventualnih nejasnoća iz projekta i rješavanje pojedinih tehničkih detalja iz Projekta
· kontrolu kvalitete ugrađenih materijala i opreme (vizualni pregled i pregled dokumentacije kojom izvoditelj dokazuje kvalitetu), prisustvovanje kod uzimanja uzoraka za ispitivanje, preuzimanje opreme, po potrebi, organiziranje kontrolnih ispitivanja
· poduzimanje mjera za otklanjanje nedostataka
· ažurno praćenje i kontrola unošenja podataka u građevinski dnevnik i ovjeravanje građevinskog dnevnika
· kontroliranje, korigiranje i ovjeravanje građevinske knjige, privremenih i okončane situacije
· praćenje i analiziranje napredovanja radova prema terminskom planu izvođenja radova, kontroliranje raspolaže li gradilište s radnicima odgovarajuće kvalifikacijske strukture i odgovarajućom mehanizacijom prema operativnom planu, pregledavanje eventualnog rebalansa plana, kontroliranje međurokova i dr. te interveniranje u slučaju odstupanja od plana pismenim upozorenjem izvoditelju radova i obavještavanjem Naručitelja
· pravodobno, a najmanje 1 puta mjesečno, podnošenje Naručitelju pismenog izvješća o stanju radova, u vezi s trošenjem sredstava, rokovima i kvalitetom izvedenih radova
· kontroliranje izvršenja svih ugovornih obveza izvoditelja radova
· sudjelovanje u rješavanju  izmjena u projektu, u suradnji s projektantom
· pismeno obavještavanje Naručitelja o završetku radova i datumu primopredaje
· dostavljanje Naručitelju računske analize s obrazloženjem i prijedlogom iznosa koji bi eventualno trebalo zadržati u okončanoj situaciji, do otklanjanja svih nedostataka i uručenja sve potrebne dokumentacije
· dostavljanje analize, obrazloženja i prijedloga aktiviranja ugovorne kazne prema izvoditelju radova zbog mogućeg prekoračenja ugovorenog roka izvođenja radova
· izrađivanje prijedloga okončanog obračuna, ranijih izvještaja i analize, sređivanje dokumentacije na gradilištu, primopredaje i okončanog obračuna, te izrađivanje završnog izvještaja nadzornih inženjera o izvedenim radovima
· ostale poslove stručnog nadzora sukladno Zakonu o gradnji (NN 153/13, 20/17, 39/19, 125/19, 145/24) i Pravilniku o načinu provedbe stručnog nadzora građenja, uvjetima i načinu vođenja građevinskog dnevnika te o sadržaju završnog izvješća nadzornog inženjera (NN 131/21, 68/22).
Nadzorni inženjer ne može biti zaposlenik gospodarskog subjekta koji izvodi radove nad kojima treba provoditi nadzor, sukladno članku 56. stavak 2. Zakona o gradnji (NN 153/13, 20/17, 39/19, 125/19, 145/24), iz čega proizlazi da isti gospodarski subjekt ne može istovremeno izvršavati ugovor o stručnom nadzoru i ugovor o izvođenju radova.
Pri tom nije važno nastupa li gospodarski subjekt kao ponuditelj, član zajednice gospodarskih subjekata ili podugovaratelj u postupcima javne nabave.



7. KOLIČINA PREDMETA NABAVE

 Količina predmeta nabave razvidna je iz priloženog Troškovnika. Naručitelj je u predmetnom postupku nabave odredio točnu količinu predmeta nabave.
Ponuditelj je predmetne usluge dužan izvršavati od dana početka radova nad kojima se vrši nadzor te tijekom cijelog razdoblja izvođenja radova i tijekom razdoblja jamčevnog roka ugovorenog odredbama ugovora o izvođenju radova do isteka tako utvrđenog jamstvenog roka. Usluge stručnog nadzora i koordinatora zaštite na radu (koordinatora II) se vrše uz obvezu trajanja i do okončanja eventualnog pravnog spora u svezi predmetne izgradnje.
 Odabrani ponuditelj je dužan pružati uslugu nadzora i koordinatora zaštite na radu (koordinatora II) na način da bude prisutan na gradilištu svaki dan tijekom izvođenja radova, ali i po potrebi kada izvođač ne izvodi radove, a prisutnost nadzora i koordinatora zaštite na radu (koordinatora II) na gradilištu bi prema mišljenju Naručitelja bila potrebna.

8. ROK POČETKA I ZAVRŠETKA IZVRŠENJA USLUGE

Početak pružanja usluga koje su predmet ove nabave predviđa se nakon potpisa ugovora o javnoj nabavi radova, a najkasnije do završetka ugovorne obveze.

9. MJESTO IZVRŠENJA USLUGE:

Osnovna škola Mato Lovrak, Nova Gradiška na adresi Maksimilijana Benkovića 39, Nova Gradiška (k.č. 2905/1, k.o. Nova Gradiška).



10. TEHNIČKA SPECIFIKACIJA PREDMETA NABAVE
Usluge stručnog nadzora obuhvaćaju nadzor nad izvođenjem:
-	građevinskih radova,
-	strojarskih radova,
-	elektrotehničkih radova,
-	kao i svih ostalih radova koji se pojave pri izvođenju radova na izgradnji.

Koordinator zaštite na radu tijekom građenja (koordinator II) dužan je tijekom građenja postupati sukladno propisanim obvezama Zakona o zaštiti na radu (NN 71/14, 118/14, 154/14, 94/18, 96/18) i Pravilnika o zaštiti na radu na privremenim gradilištima (NN 48/18).

Kako bi se ponuda smatrala prikladnom ponuđeno mora zadovoljiti sve traženo iz obrazaca - Tehničke specifikacije predmeta nabave –TROŠKOVNIK (prilog 2 ove dokumentacije o nabavi).

10.1. Projektna dokumentacija:
 
Dogradnja školske sportske dvorane uz Osnovnu školu Mato Lovrak, Nova Gradiška na adresi Maksimilijana Benkovića 39, Nova Gradiška (k.č. 2905/1, k.o. Nova Gradiška):

1. ARHITEKTONSKI PROJEKT 
· tvrtka/ured: RIVET PROJEKT d.o.o.
· sjedište: Nova Gradiška
· projektant: Višnja Lasović-Kožoman, dipl. ing. arh.
· broj tehničkog dnevnika: TD 37-0725-A


2. GRAĐEVINSKI PROJEKT 
PROJEKT KONSTRUKCIJE
· tvrtka/ured: RIVET PROJEKT d.o.o.
· sjedište: Nova Gradiška
· projektant: Ervin Kožoman, mag. ing. aedif.
· broj tehničkog dnevnika: TD 37-0725-K


3. GRAĐEVINSKI PROJEKT 
PROJEKT VODOVODA I ODVODNJE
· tvrtka/ured: RIVET PROJEKT d.o.o.
· sjedište: Nova Gradiška
· projektant: Saša Radošić, dipl. ing. građ.
· broj tehničkog dnevnika: TD 37-0725-V


4. STROJARSKI PROJEKT 
PROJEKT GRIJANJA, HLAĐENJA I VENTILACIJE
· tvrtka/ured: OMEGA PROJEKT d.o.o.
· sjedište: Slavonski Brod
· projektant: Tomislav Ljubek, dipl. ing. stroj.
· broj tehničkog dnevnika: TD 2025-51


5. ELEKTROTEHNIČKI PROJEKT 
PROJEKT JAKE I SLABE STRUJE
· tvrtka/ured: ELVI d.o.o.
· sjedište: Bukovlje
· projektant: Branko Vidaković, ing. el.
· broj tehničkog dnevnika: TD E-45/25


· ELABORAT

1. ELABORAT ZAŠTITE NA RADU
· tvrtka/ured: EZ design d.o.o.
· sjedište: Slavonski Brod
· projektant: Siniša Oroz, mag. ing. aedif.
· oznaka: ZNR-79/25

2. ELABORAT ZAŠTITE OD POŽARA
· tvrtka/ured: EZ design d.o.o.
· sjedište: Slavonski Brod
· projektant: Siniša Oroz, mag. ing. aedif.
· oznaka: ZOP-79/25




11. DOKAZI SPOSOBNOSTI

11.1. Sposobnost za obavljanje profesionalne djelatnosti te dokumenti kojima se dokazuje sposobnost
Ponuditelj mora u ponudi dostaviti dokaz upisa u sudski, obrtni, strukovni ili drugi odgovarajući registar države sjedišta gospodarskog subjekta. 
Ako se izvod ne izdaje u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela.
Izvod ili izjava ne smije biti starija od dana početka postupka jednostavne nabave.

11.2. Tehnička i stručna sposobnost  - tehnički stručnjaci
Gospodarski subjekt mora dokazati da ima potrebne ljudske i tehničke resurse te iskustvo potrebno za izvršenje ugovora o nabavi na odgovarajućoj razini kvalitete, a osobito zahtijevati da gospodarski subjekt ima dovoljnu razinu iskustva, što se dokazuje odgovarajućim referencijama za prije izvedene radove, pružene usluge ili isporučenu robu.
Ponuditelji u ovom postupku nabave moraju dokazati da raspolažu tehničkim stručnjacima, koji će biti odgovorni za izvršenje ugovora o nabavi i to minimalno jednog stručnjaka:
· Inženjer građevinarstva - završen preddiplomski i diplomski sveučilišni studij ili integrirani preddiplomski i diplomski sveučilišni studij, kojim se stječe akademski naziv magistar inženjer građevine ili uspješno završen odgovarajući specijalistički diplomski stručni studij iz navedenih područja, kojim se stječe stručni naziv stručni specijalist inženjer građevine ako je tijekom cijelog svog studija stekao najmanje 300 ECTS bodova ili na drugi način, propisan posebnim propisom, stekao stupanj obrazovanja, koji odgovara traženom stupnju obrazovanja – preslika diplome, svjedodžbe ili drugi jednakovrijedni dokument.
U sklopu svoje ponude gospodarski subjekt nominira Glavnog nadzornog inženjera, a čija će se dodatna razina iskustva evaluirati kroz kriterij za odabir ponude. 

PODACI O PONUDI
12. SASTAVNI DIJELOVI PONUDE
Ponuda treba sadržavati:
· Ponudbeni list (ispunjen i potpisan od strane ponuditelja)
· Troškovnik (ispunjen i potpisan od strane ponuditelja)
· Dokazi sposobnosti (traženi dokument)
· Dokazi za kriterij specifično iskustvo stručnjaka


13. NAČIN DOSTAVE PONUDE

Ponuda se dostavlja na Ponudbenom listu i Troškovniku, a koje je potrebno dostaviti ispunjene i potpisane od strane ovlaštene osobe ponuditelja.
Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva.

Ponude se dostavljaju najkasnije do 23. srpnja 2026. godine do 9:00 sati u papirnatom obliku u zatvorenoj omotnici s naznakom: naziv i adresa naručitelja, naziv i adresa ponuditelja, naziv predmeta nabave, s naznakom „ne otvaraj“ ili putem elektroničke pošte na e-mail adresu osobe koja je navedena kao kontakt u Pozivu na dostavu ponude.

Adresa na koju se dostavlja ponuda je: Petra Krešimira IV. br. 1, 35000 Slavonski Brod.

Ponuditelj može do isteka roka za dostavu ponuda svoju ponudu izmijeniti ili dopuniti.
Ponuda zaprimljena nakon roka za dostavu ponuda vratit će se neotvorena ponuditelju.



14. NAČIN ODREĐIVANJA CIJENE PONUDE 

Ponuditelj izražava cijenu u eurima. Cijena ponude piše se brojkama. U cijenu ponude bez poreza na dodanu vrijednost moraju biti uračunati svi troškovi  vezani uz predmet nabave. Ponuđena cijena je fiksna i nepromjenjiva i obuhvaća sve troškove vezane uz obavljanje predmeta nabave. 
Naručitelj je obvezan provjeriti računsku ispravnost ponude. 
Kada cijena ponude bez poreza na dodanu vrijednost izražena u troškovniku ne odgovara cijeni ponude bez poreza na dodanu vrijednost izraženoj u ponudbenom listu, vrijedi cijena ponude bez poreza na dodanu vrijednost izražena u troškovniku. 



15. VALUTA PONUDE: Cijena ponude izražava se u eurima.


16. KRITERIJ ZA ODABIR PONUDE:
Kriterij za odabir ponuda je ekonomski najpovoljnija ponuda. Ekonomski najpovoljnija ponuda je ona ponuda, koja dobije najveći broj bodova.
Kriterij za odabir ekonomski najpovoljnije ponude i njegov relativan značaj je:
	Redni broj:
	Kriterij
	Broj bodova
	Ponder


	1.
	Cijena ponude
	80 bodova
	80 %

	2.
	Specifično iskustvo stručnjaka 1 – glavnog nadzornog inženjera
	20 bodova
	20 %

	
	Maksimalan broj bodova
	100 bodova
	100 %



Formula za izračun je UB=CP+S
UB = ukupan broj bodova
CP = broj bodova koji je dobila ponuda za određenu cijenu
S = broj bodova koji je dobila ponuda za specifično iskustvo stručnjaka 1 – glavnog nadzornog inženjera

U slučaju da su dvije ili više valjanih ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

1. Kriterij cijene
Naručitelj kao jedan od kriterija određuje cijenu valjane ponude. 
Maksimalan broj bodova, koje Ponuditelj može ostvariti u okviru kriterija cijene ponude je 80 bodova.
Ponuditelj čija je cijena, valjane ponude, najniža, ostvarit će maksimalan broj bodova.
Bodovna vrijednost ponuda određivat će se korištenjem sljedeće formule:
 =  /  x 80
         = broj bodova koji je ponuda dobila za ponuđenu cijenu (na 6 decimala)
   = cijena ponude s najnižom cijenom
     = cijena ponude koja se ocjenjuje
  80      = najviši ostvarivi bodovi ovog kriterija



2. Specifično iskustvo stručnjaka 1 – GLAVNI NADZORNI INŽENJER
20 bodova je maksimalan broj bodova, koje Ponuditelj može ostvariti u okviru ovog kriterija.
Specifično iskustvo stručnjaka, koji će sudjelovati u izvršenju ugovora kao glavni nadzorni inženjer na prethodno završenim poslovima stručnog nazora nad izgradnjom ili rekonstrukcijom objekata visokogradnje u svojstvu odgovorne osobe glavnog nadzornog inženjera, dodatno se boduje.
Obrazloženje: s obzirom na to da je predmet nabave usluga stručnog nadzora tijekom izvođenja radova dogradnje školske  sportske dvorane uz Osnovnu školu Mato Lovrak, Nova Gradiška, koja je objekt visokogradnje, iskustvo nominiranog stručnjaka 1 na prethodno završenim poslovima stručnog nadzora nad izgradnjom ili rekonstrukcijom objekta visokogradnje, predstavlja dodatnu kvalitetu i sigurnost u izvršenju predmeta nabave te može značajno utjecati na razinu uspješnosti izvršenja ugovora.
Nadalje, s obzirom na to da je procijenjena vrijednost radova dogradnje, za koje je potrebno pružiti uslugu stručnog nadzora 1.115.002,43 eura bez PDV-a, prethodno iskustvo stručnjaka u stručnom nadzoru nad izgradnjom/rekonstrukcijom objekata visokogradnje propisane minimalne ukupne vrijednosti izvedenih radova podrazumijeva i iskustvo stručnjaka u složenijem projektu te isto predstavlja dodatnu kvalitetu i sigurnost u izvršenju ovog predmeta nabave.
Ponuditelj, koji ima stručnjaka s više specifičnog iskustva ostvarit će i više bodova prema sljedećoj tablici:
	
STRUČNJAK

	
SPECIFIČNO ISKUSTVO
	BROJ PROJEKATA
	BROJ BODOVA

	STRUČNJAK 1 – glavni nadzorni inženjer
	
Gospodarski subjekt, za angažiranog stručnjaka (glavnog nadzornog inženjera), mora dokazati da je u godini u kojoj je započeo postupak nabave (2026.) i tijekom tri (3) godine koje prethode toj godini (2023.-2025.) isti bio imenovan na prethodno završenim projektima stručnog nadzora nad izgradnjom/rekonstrukcijom objekta visokogradnje minimalne ukupne vrijednosti izvedenih radova 446.000,00 eura bez PDV-a.
	
1

Napomene:
· Pod završeni projekt podrazumijeva se pružena usluga stručnog nadzora nad izgradnjom i/ili rekonstrukcijom objekata – zgrade visokogradnje (radovi su se izvodili temeljem odgovarajuće dozvole za gradnju) s ishođenom odgovarajućom uporabnom dozvolom. Ako su radovi, za koje je obavljan stručni nadzor, na jednom objektu/investiciji izvođeni u više faza na način da je za svaku fazu sklapan poseban ugovor svaka faza/ugovor priznat će se kao zaseban projekt (koliko faza/ugovora – toliko projekata) ako je nakon okončanja svih faza ishođena odgovarajuća uporabna dozvola.

· Izgradnja je izvođenje građevinskih i drugih radova kojima se gradi nova građevina.

· Rekonstrukcija je izvedba građevinskih i drugih radova na postojećoj građevini kojima se utječe na ispunjavanje temeljnih zahtjeva za tu građevinu ili kojima se mijenja usklađenost te građevine s lokacijskim uvjetima u skladu s kojima je izgrađena (dograđivanje, nadograđivanja, uklanjanje vanjskog dijela građevine, izvođenje radova radi promjene namjene građevine ili tehnološkog procesa i sl.), odnosno izvedba građevinskih i drugih radova na ruševini postojeće građevine u svrhu njene obnove.

· 1 projekt podrazumijeva uslugu stručnog nadzora izvršenu putem jednog ugovora neovisno koliko građevina/dozvola/glavnih projekata bilo unutar jedne investicije.

· Vremensko trajanje stručnog nadzora mora obuhvatiti razdoblje od minimalno 50 % vremena (u kontinuitetu) od ukupnog trajanja radova koje je stručnjak 1 nadzirao s tim da je isti morao sudjelovati do okončanja radova (nakon okončanja radova sastavlja se završno izvješće, sudjeluje se u tehničkom pregledu – ako je primjenjivo, obavlja primopredaja radova…).

· Pod objektima visokogradnje, u smislu ovog postupka nabave, podrazumijevaju se školski objekti, poslovni objekti, trgovački objekti, sportske dvorane, zdravstveni objekti, bazeni, stambeni objekti, vrtići, hoteli i sl..

· U ovom postupku nabave neće se uzeti u obzir stručni nadzor infrastrukturnih građevina – radovi/objekti: hidro radovi za uređenje vodotokova, melioraciju, opskrbu vodom i odvodnju (brane, nasipi, kanali i sl.), prometni (ceste, željezničke pruge, mostovi, tuneli), energetski (dalekovodi, plinovodi, naftovodi, vjetroelektrane, trafostanice, distribucijski vodovi) i sl. (objektom visokogradnje se ne smatra pojedinačna građevina unutar sustava infrastrukturne građevine, primjerice: trafostanica, relejna kućica, crpna stanica i sl. te nadstrešnica za zaštitu opreme i instalacija i sl. unutar industrijskih postrojenja).

Međutim, kao radovi izgradnje/rekonstrukcije objekata visokogradnje prihvatit će se i radovi u okviru kojih su izvedeni i određeni popratni radovi koji ne spadaju u pojam visokogradnje kao što su uređenje okoliša, prilazne ceste, parkirališta i sl., odnosno u vrijednost nadziranih radova uzima se u obzir vrijednost cjelokupne investicije (izgradnja/rekonstrukcija objekta visokogradnje s popratnim radovima i opremom, ako je usluga stručnog nadzora cjelokupne investicije izvršena putem jednog ugovora).

· Naručitelj će vrijednosti radova izraženih u kunama preračunavati i zaokruživati u eure sukladno Zakonu o uvođenju eura kao službene valute u Republici Hrvatskoj (NN 57/22). U slučaju strane valute ista se izračunava prema srednjem tečaju Hrvatske narodne banke za navedenu valutu koji je u primjeni na dan slanja na objavu ove DoN. U slučaju da valuta koja je predmet konverzije u eure ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj Hrvatske narodne banke prema listi Izračunatih tečajnih valuta, koje ne kotiraju na deviznom tržištu u Republici Hrvatskoj, koja je u primjeni za mjesec studeni 2025..

Dokazi koji se dostavljaju za kriterij specifično iskustvo stručnjaka
Za potrebe utvrđivanja broja bodova gospodarskog subjekta po ovom kriteriju, gospodarski subjekt u ponudi dostavlja:
1. Životopis stručnjaka iz kojeg je vidljivo traženo iskustvo, potpisan od strane stručnjaka.

U životopisu je potrebno najmanje navesti sljedeće:
· podaci o stručnjaku (ime, prezime, zvanje/struka),
· naziv projekta na kojem je stečeno specifično iskustvo (naznaka investicije),
· opis projekta (stručni nadzor nad izgradnjom/rekonstrukcijom, naznaka objekta),
· vrijednost izvedenih radova,
· razdoblje trajanja projekta – građenja građevine/razdoblje pružanja usluge stručnog nadzora (od-do),
· potvrđen završetak projekta (uporabna dozvola),
· investitor projekta (naziv i sjedište),
· ulogu koju je stručnjak imao na projektu (glavni nadzorni inženjer),
· izvođač/glavni izvođač radova (naziv i sjedište).

· Uz životopis potrebno je dostaviti:
· vjerodostojne dokaze, koji potvrđuju reference navedene u životopisu, a koji su predmetom bodovanja, iz kojih je vidljivo sljedeće: ime i prezime stručnjaka, naziv projekta, vrstu i naziv građevine, vrijednost izvedenih radova, razdoblje trajanja projekta/pružanja usluga, završetak projekta, investitor projekta, uloga stručnjaka, naziv izvođača/glavnog izvođača i to:

· potvrdu investitora iz koje su vidljivi traženi podaci. Ukoliko se dostavlja potvrda iz koje nisu vidljivi svi traženi podaci, za preostale podatke potrebno je dostaviti odgovarajući dokaz. Ako iz potvrde nije vidljiv podatak o izvođaču radova, a potvrdom investitora je nedvojbeno potvrđeno traženo iskustvo, nije potrebno dostavljati dodatne dokumente u tu svrhu jer je svrha traženog podatka isključivo radi provjere vjerodostojnosti reference posebice kad se dostavljaju drugi dokazi umjesto potvrde investitora. Kao završetak projekta prihvatit će se i navod investitora da je ugovor uredno ispunjen, odnosno odgovarajući navod koji potvrđuje završetak projekta, ali u slučaju sumnje podrazumijeva li isto i projekt s ishođenom uporabnom dozvolom, Naručitelj može zatražiti dodatni dokaz.

i/ili

· drugi odgovarajući vjerodostojni dokazi iz kojih su vidljivi traženi podaci kao što je: uporabna dozvola (naziv projekta, potvrda završetka projekta, investitor projekta, vrijeme izvođenja radova), dokument (Rješenje/odluka/ugovor) iz kojeg je vidljivo imenovanje stručnjaka (ime i prezime i uloga stručnjaka, naziv projekta), preslika ovjerene okončane situacije (izvođač radova, vrijednost izvedenih radova, uloga stručnjaka), Završno izvješće nadzornog inženjera (uloga stručnjaka, investitor projekta, izvođač radova, naziv projekta) i sl.

Ako ponuditelj u sklopu ponude ne dostavi životopis i/ili za slučaj da životopis ne sadrži navode o specifičnom iskustvu traženog stručnjaka te ukoliko iz dostavljenih dokaza referenca ne ispunjava zadane uvjete, ponudi se ne dodjeljuju bodovi po ENP kriteriju, ali ponuda neće biti odbijena.

U slučaju postojanja sumnje u istinitost podataka dostavljenih od strane gospodarskog subjekta, javni naručitelj može zatražiti dodatne dokaze u svrhu provjere podataka, izvršiti uvid u javno objavljene podatke, dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama.






17. JEZIK I PISMO PONUDE

Ponuditelji se obvezuju svoje ponude, zajedno sa pripadajućom dokumentacijom izraditi na hrvatskom jeziku. Ako su neki od dijelova ponude traženih dokumenata o nabavi na nekom od stranih jezika ponuditelj je dužan navedeni dokument na stranom jeziku dostaviti i prijevod na hrvatskom jeziku navedenog dokumenta izvršen po ovlaštenom sudskom tumaču.



18. ROK VALJANOSTI PONUDE: 

Najmanje 30 dana od dana otvaranja ponuda. Naručitelj može pisanim putem zatražiti produženje roka valjanosti ponude.


19. DONOŠENJE OBAVIJESTI O ODABIRU: 

Obavijest o odabiru najpovoljnije ponude dostavlja se ponuditeljima objavom na internetskim stranicama Županije najkasnije u roku od 30 dana od dana isteka roka za dostavu ponuda.

